紫阳山下世婚姻,几度家因火后贫。
早是前修曾种德,政须后嗣更禔身。
秋霜白笔辞台掾,夜雨青灯管士人。
硕果元来真不食,未妨徐动蛰雷春。
风尘三十年,世途日险峰窄。
婵娟弃土梗,倚市竞容泽。
大雅何寂寥,志士三欢息。
难持惠斯文,为国永寿脉。
灵光岿独存,硕果有不食。
坤维返全璧,北墅归散策。
天开景气新,晴破层冰积。
畴咨耿宵虑,图任先耆德。
披云绚天章,趣驾觐宸极。
喉舌俄申命,股肱待宣力。
解弦未为难,航险那可忽。
泾渭不同流,薰莸讵相入。
所虞愤失职,队拱或伺隙。
事须众贤和,乃可殄行堲。
沉几陛下圣。虚己言路辟。
稍欣元气充,犹虑外忧迫。
敌情任反覆,庙论须谨密。
功名百尺竿,家国万金璧。
平生一知己,瓣行无愧色。
驽怯勉荷担,迟顽费推激。
大艑驾云涛,薰风饱帆席。
丁宁耳面命,远别可须惜。
宽以七月程,修门拜赤舄。
掺袂东君属此觞,朱明履运返何乡。
结成硕果鹂鹒语,吹尽落花桑柘光。
梅雨闻君醉山阁,麦风招我步濠梁。
惜春岁月那相贷,肠断连山草树长。
怒潦浮槎去,狂飙拔木飞。
不饶后村荔,如夺首阳薇。
任土包茅阙,过时硕果希
谁言长卿渴,且咽上池肥。
古来乔木产墓宅,新甫之俦匪凡质。
风梳雨沐三百年,耸壑昂霄过千尺。
孤标屹立独擎天,繁柯偏重常倾日。
苍皮剥落节理坚,挺挺长虬初蜕骨。
我来屡见此崛奇,摩挲老眼增双碧。
吁嗟松槚几迁易,拱者芟夷新者茁。
青青惟此贯四时,物换人非饱更历。
栽培意有天地根,不然守护资神物。
须知硕果不徒存,天佑吾宗当默识。
公侯复始此其符,衮衮人英须辈出。
伟才未许万牛挽,香叶拟留孤凤集。
千秋要与此山存,世世宗盟共封植。
闭门秋气深,霜虫伴书幔
高轩御风至,我屋还有奇。
十年几离合,往梦不可思。
岂期丘壑间,谈此五日诗。
肝肠洗旧染,刀圭得新医。
人间公等在,不必吾道衰。
如何更轻别,莫计重逢时。
霜余出硕果,持用慰渴饥。
硕果坠池响,鱼队散无迹。
空弦可落雁,此事盖自昔。
投身寂寞滨,自谓此生足。
环堵翳蓬蒿,清阴覆园绿。
聊支风雨凌,宁与世缘触。
息交轮鞅稀,寡虑鲜情束。
蔬食不求余,高趺惟弊服。
结习尘障生,虚妄薰陶熟。
苦淡视莫亲,浮萦互趋逐。
孰探天地和,心境湛敦复。
大哉艮始终,硕果契山木。
早衰安敢望年高,镜里双眉有白毫。
消夜赌棋张画烛,怯寒添絮入绨袍。
百骸受病惟诗健,万事输人独饮豪。
梨栗满山皆硕果,何须海上访蟠桃。
屈平作颂独称渠,曾此西山立丑懦。
君子得舆知有待,高林硕果未尝无。
硕果不食寒林梢,剖而器之如悬匏。
故人相见各贫病,且可烹茶当酒肴。
昔岁寄江南,耆旧瞻四五。
播吟往还径,筇袂互翔舞。
一瞬扫霆雹,追忆指画肚。
硕果可园翁,望与钟阜伍。
等身杀青作,余事记风土。
雅故启后生,人师骚坛主。
挺立兵戈际,其气如龙虎。
隐几出商歌,魈魅莫敢侮。
偶遭张藉阨,破翳神为弩。
天还读书眼,细字万物睹。
忧患老学易,证圣药狂瞽。
悠悠姬孔情,浃洽须眉古。
发蒙图中人,百代映谈麈。
两月之间星入斗,畴昔之夜星入月。
入斗前史验虏走,入月韩诗应虏灭。
昭然垂象不轻示,适验天心厌胡羯。
此胡蚕食诸戎尽,云扰中原野流血。
去年突然渡江左,几欲长驱控京阙。
使其香气不击败,延及生灵祸何烈。
衣冠正统幸阴佑,依然天堑限南北。
乃知硕果弗尽剥,东南生意不终绝。
吾皇修德务饬己,悔悟一念足越。
正当岁星在整套分,不待一言退荧惑。
胡运百载天将亡,两星炯炯岂虚设。
自今有道守四夷,海{上宀下禹}一家混吴越。
病夫得复见太平,原以余年才农业。